พาณิชย์ ดันแอนิเมชันไทยผงาด
ตั้งเป้าขยายตลาดส่งออกเพิ่มสร้างรายได้,นางมาลี โชคล้ำเลิศ อธิบดีกรมส่งเสริมการค้าระหว่างประเทศ เปิดเผยว่า ขณะนี้อุตสาหกรรมภาพยนตร์แอนิเมชันไทยได้รับความสนใจจากทั่วโลกแล้ว โดยเฉพาะในตลาดสหรัฐฯ ยุโรป ญี่ปุ่น และจีน เพราะการถ่ายทำ และบุคลากรมีคุณภาพเป็นที่ยอมรับของลูกค้า เช่น การ์ตูนแอนิเมชันเรื่องเชลล์ดอน ที่ขายได้ 180 ประเทศ และเบิร์ดแลนด์ แดนมหัศจรรย์ ที่ขายได้ 80 ประเทศ รวมทั้งการรับจ้างผลิตแอนิเมชันของไทยยังได้รับความไว้วางใจจากตลาดใหญ่ๆ ดังนั้น กรมฯและหน่วยงานที่เกี่ยวข้อง จะเร่งผลักดันส่งออกสินค้าธุรกิจบันเทิง และคอนเทนต์ไทยในตลาดต่างๆเพิ่มขึ้น  อุตสาหกรรมแอนิเมชันไทยปีนี้คาดว่าจะโต 10-15% โดยเฉพาะภาพยนตร์แอนิเมชัน และแอนิเมชันซีรีส์ ที่มีแนวโน้มเติบโตต่อเนื่อง เพราะศักยภาพของผู้ประกอบการ ความร่วมมือและการทำงานอย่างใกล้ชิดระหว่างภาครัฐและเอกชน รวมถึงการพัฒนาคุณภาพผลงานจนมีศักยภาพอยู่ในระดับที่สามารถรับงานต่างประเทศได้ โดยมูลค่าตลาดโดยรวมอุตสาหกรรมดิจิตอลคอนเทนต์ไทย (รวมนำเข้า ผลิต และส่งออก) ในปี 57 อยู่ที่ 46,000 ล้านบาท แบ่งเป็นภาพยนตร์ 26,000 ล้านบาท แอนิเมชันและเกม 20,000 ล้านบาท,นอกจากนี้ กรมฯยังได้ร่วมกับสำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน) และสมาคมผู้ประกอบการแอนิเมชันและคอมพิวเตอร์กราฟฟิกไทย นำผู้ประกอบการดิจิตอลคอนเทนต์ ไทยจำนวน 9 ราย เข้าร่วมงานแสดงสินค้า MIPCOM 2015 ซึ่งเป็นงานแสดงคอนเทนต์ที่สำคัญและยิ่งใหญ่ที่สุดงานหนึ่งของโลก ระหว่างวันที่ 5-8 ต.ค. ที่ผ่านมา ที่เมืองคานส์ ประเทศฝรั่งเศส ซึ่งเกิดมูลค่าสั่งซื้อ ใน 1 ปีกว่า 140 ล้านบาท กรมฯตั้งเป้านำผู้ประกอบการดิจิตอลคอนเทนต์ไทยเข้าร่วมงาน MIPCOM 2016 ให้มากขึ้นถือว่าสร้างโอกาสทางการค้าขยายตลาดส่งออก.
นางมาลี โชคล้ำเลิศ อธิบดีกรมส่งเสริมการค้าระหว่างประเทศ เปิดเผยว่า ขณะนี้อุตสาหกรรมภาพยนตร์แอนิเมชันไทยได้รับความสนใจจากทั่วโลกแล้ว 
มาลี โชคล้ำเลิศ,อุตสาหกรรมภาพยนตร์,ภาพยนตร์แอนิเมชันไทย,การ์ตูนแอนิเมชัน,เชลล์ดอน,ผลิต,ส่งออก,ไทยรัฐฉบับพิมพ์